title: Argentėnas gimnos
text: Argentėnas gimna pėrmėnė versėjė „El 25 de Mayo“ atlėkta vaidėnėmė „Casa de Comedia“ 1812 m. gegožės 24 d. vagol Luisa Ambrosėje Moranties žuodios ėr Blaso Pareras mozėka. Ana patė naktė remdamasės ėšgėrstu gimnu, Vicentė Luopesas pradiejė rašītė „Marcha Patriótica“. 1813 m. gegožės 11 d. Generalėnė Kuonstėtocėnė Asambliejė pritarė pasiūlītam gimna pruojektou ėr ipareiguojė Blasa Parera sokortė mozėka. Ispans B. Parera, bandīdams ėšvengtė pruoblemu so Ispanėjės karaliom atsėsakė, ale kumet Asambliejė priguorėjė smertėis bausmė, ans sokūrė par vėina nakti. Ožbėngts gėmnos pėrma karta atlėkts arėstuokratės Mariquita Sánchez de Thompson nomūsė 1813 m. gegožės 14 d., o vėišā pristatīts gegožės 25 d., kap „Canción Patriótica“. 1847 m. parvadints i „Himno Nacional Argentino“. 1900 m. kuova 30 d. prezidėnta Julio Roca nutarėmo valstībėnis gimnos sotrompėnts (palėkts pėrms ė paskotėnis puosmos) muotīvounont, ka taikuos čieso ožtenk ė trompesnė varijanta.